Bilfri søndag

Bilfri søndag var et arrangement i Stavanger den 4. september 2011, da deler av veinettet, inkludert deler av motorveien fra Sandnes inn mot Stavanger ble fullstendig sperret av for trafikk, og andre deler av byen var anbefalte bilfrie soner.

Vedtak i kommunestyret
Arrangementet ble vedtatt i kommunalstyret for miljø og utbygging den 30. november 2010, etter et forslag fra Høyre. Forslaget ble støttet av Venstre og KrF, mens Fremskrittspartiet, Pensjonistpartiet og Arbeiderpartiet stemte mot forslaget. Modellen for arrangementet er et lignende arrangement i Brussel, der de arrangert hatt bilfri dag i ti år. Representanter fra kommunestyret var blitt så imponert over arrangementet, at de ønsket å kopiere det i Stavanger.Stavanger Aftenblad: «Helt bilfritt 4. september» 2. desember 2010. Torstein Tvedt Solberg kalt opplegget «symbolpolitikk», og spurte politikerkollegaene sine om hvor mange som hadde tatt buss i Stavanger på en søndag: Det viste seg at han var den eneste.Stavanger Aftenblad: «Bilfri dag bare symbolpolitikk» 4. desember 2010.

Formannskapet i Stavanger kommune vedtok å støtte arrangementet med  kroner. Denne gangen var det bare FrP som stemte imot. Arbeiderpartiet og SV foreslo å endre programmet litt, blant annet ved å holde elbil-løp på den delen av motorveien som skulle stenges av, og å arrangere marked på Madlaveien.Stavanger Aftenblad: «Politikerne vedtok bilfri dag » 26. mai 2011.

Stenging av veier og program
Den 4. september skulle bilfri søndag gjennomføres. Kommunen hadde i fortid satt opp skilt med oppfordring om ikke å bruke bilen på visse veier. Politi hadde også sperret av de veiene som skulle være bilfrie. Biler kunne ikke kjøre på Motorveien (E39) fra Schancheholen ved Mosvatnet til Madlaveien, Madlaveien fra rundkjøringen med motorveien til teateret, eller Muségaten, Olav Vs gate eller deler av Haakon VIIs. Folk ble oppfordret til å sykle eller gå, eller å bruke kollektivtransport. På Jærbanen tilbød NSB gratis togavganger.Stavanger kommune: «Bilfri søndag: Informasjon om vei, trafikk og transport »

Hovedarenaen for bilfri dag var den avstengte delen av motorveien. Her var det forskjellige stands, bl.a. fra de politiske partiene, Naturvernforbundet og Turistforeningen. Stavangers KFUK-KFUM speidere arrangerte kanopadling på Mosvannet. Det skulle være forskjellige aktiviteter på motorveien som bandy og håndball. Både på motorveien og på torget skulle det være korpsmusikk. Det ble også arrangert flere sykkelløp for publikum.Stavanger kommune: «Aktiviteter under Bilfri søndag »

Bilkaos

Den 4. september regnet det veldig, noe som gjerne førte til at flere valgte bilen som transportmiddel, enn de ellers ville gjort. De stengte veiene, ikke minst Madlaveien, hovedveien for trafikk mellom øst og vest i Stavanger, førte til store mengde kø og frustrerte bilister. Politiet fikk mange henvendelser som gjaldt kødannelser i området rundt veiene som var sperret.Stavanger Aftenblad: «Sinte bilister stampet i kø på bilfri dag.» 4. september 2011.Stavanger Aftenblad: ««Bilfri dag» ga kaos på veiene» 4. september 2011.

I et nettmøte med Stavanger Aftenblad, sa lederen av Kommunalstyret for miljø og utbygging, Kjell Erik Grøsfjeld, at gitt hva resultatene av den bilfrie dagen hadde vært, med enorme køer, at de pengene Stavanger kommune hadde brukt på arrangementet ikke var vel anvendt. På spørsmål om arrangementet hadde vært vellykket, svarte han «det var ikke vellykket» og at Stavanger kommune «vil ikke gjennomføre et slikt tiltak som medfører en sånn stengning en gang til».Stavanger Aftenblad: «Svarte om bilfri dag nå» 5. september 2011.

 Se også 
 Verdens bilfri dag
 Fotgjengerdagen
 Sykkeldagen

 Referanser 

Kategori:Hendelser i 2011
Kategori:Samferdsel i Stavanger
Kategori:Stavangers historie